Puncu, Kediri

Puncu (Aksara Bali: ᬧᬸᬜ᭄ᬘᬸ) inggih punika silih tunggil kecamatan ring Kabupatén Kediri, propinsi Jawa Timur, ring panegara Indonésia. Wawidangan Puncu mawit saking wates Kecamatan Pare nuju kelod ring lereng Gunung Kelud. Puncu madué tanah subur miwah wewidangan kepahan kelodnyané ring wewidangan lereng Kelod akéh katandur komoditas pakebonan sekadi nanas, tebu, karet, sengon, kopi miwah sané lianan. Tanah ring Puncu akéh sané kakelola olih perusahaan ageng sekadi Perhutani miwah Perkebunan Nusantara XII. Tanah sané kakeniang olih perusahaan puniki kantos mangkin kantun karuntutin olih wargi mangda kadistribusiang mangda prasida kaatur olih petani lokal antuk nincapang kesejahteraan.

Makudang-kudang genah sané kasub ring Puncu minakadi Cagar Alam Manggis Gadungan utawi sering kasengguh Alas Simpenan sané karesmiang warsa 1919 ring aab Hindia Welanda. Genah puniki dados cagar alam dataran rendah antuk keanekaragaman hayati sekadi monyet miwah makudang-kudang soroh paksi taler antuk flora sekadi leses (Ficus albipila) miwah gondang (Ficus variegata). Kawéntenan cagar alam puniki (sareng Cagar Alam Besowo ring Kecamatan Kepung) ngawinang Kabupatén Kediri kadéklarasi dados Pusat Ficus Nasional (PFN) kapertama ring Indonésia ring warsa 2022. Genah sané kasub liyanan inggih punika Dusun Laharpang ring Désa Puncu. Genah sané dingin miwah hijau puniki dados alternatif antuk munggah ka Gunung Kelud. Daérah puniki taler pinaka genah produksi kopi.

 Géograpi 
Wates wawidangan kecamatan Puncu inggih punika: 

 Pamréntahan 
 Wawengkon administratip 
Puniki indik wewidangan administrasi désa ring kecamatan Puncu:

 Asmorobangun
 Gadungan
 Manggis
 Puncu
 Satak
 Sidomulyo
 Watugedé
 Wonorejo

 Pustaka 

 Pranala jaba 
  Situs Resmi Pamréntahan Propinsi Jawa Timur 
  Situs Resmi BPS Propinsi Jawa Timur 
  Situs Resmi Pamrentahan Kabupatén Kediri 
  BPS Kabupatén Kediri
cutetan: URL dados kauahin/ilang. Yening URL nenten aktip, ngiring kaapus saking lis.

Kategori:Kabupatén Kediri
Kategori:Kecamatan ring Kabupatén Kediri
Kategori:Kecamatan ring Jawa Timur